**Ogres novada pašvaldības saistošo noteikumu Nr.15/2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” paskaidrojuma raksts**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Paskaidrojuma raksta sadaļas | Norādāmā informācija | | 1. Mērķis un nepieciešamības pamatojums | 2023. gada 1. janvārī stājās spēkā [Pašvaldību likums](https://likumi.lv/ta/id/336956-pasvaldibu-likums), atbilstoši pārejas noteikumu 6. punktam, kas paredz, ka pašvaldības domei jāizvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstība jaunajam likumam un jāizdod jauni saistošie noteikumi atbilstoši šajā likumā ietvertajam pilnvarojumam, ir izstrādāti jauni **Sabiedrisko ūdenssaimniecības pakalpojumu sniegšanas un lietošanas kārtība Ogres novadā** noteikumi.  Saistošie noteikumi izstrādāti ar mērķi nodrošināt to atbilstību augstāka juridiskā spēka normatīvajiem aktiem, veicot nepieciešamo aktualizāciju, tajā skaitā, atsevišķu prasību un nosacījumu precizēšanu.  Saistošajos noteikumos noteiktajām prasībām ir leģitīms pamats – vides aizsardzības intereses.  Par Noteikumu neievērošanu atbilstoši [Pašvaldību likuma](https://likumi.lv/ta/id/336956-pasvaldibu-likums) [45. panta](https://likumi.lv/ta/id/336956-pasvaldibu-likums#p45) otrās daļas 1. punkta pilnvarojumam, paredzēta administratīvā atbildība – brīdinājums vai naudas sods. Piemērojamā soda apmērs tiks diferencēts atkarībā no pārkāpuma un nodarītā kaitējuma smaguma, ko izvērtēs Pašvaldības policijas amatpersonas vai Pašvaldības domes Administratīvā komisija.  Administratīvais sods paredzēts ar mērķi – atturēt personas no pārkāpumu izdarīšanas, aizstāvēt pārējo iedzīvotāju tiesības dzīvot drošā vidē.  Brīdinājumu piemēros gadījumos, kad konstatē, ka soda mērķi iespējams sasniegt ar pie administratīvās atbildības saucamās personas mazāk ierobežojošiem līdzekļiem nekā naudas soda piemērošana. Brīdinājums ir oficiāla reakcija uz izdarīto likumpārkāpumu, kurai ir šāda nozīme: 1) personas likumpārkāpums ir pamanīts; 2) personas rīcība konkrētajā situācijā ir nosodīta.  Naudas sodam ir jāmotivē pie administratīvās atbildības saucamo personu atturēties no atkārtota pārkāpuma izdarīšanas un jāattur citas personas no pārkāpuma izdarīšanas. Vienlaikus naudas sodam ir jābūt efektīvam un samērīgam ar ieguvumu (labumu), kādu pie administratīvās atbildības saucamā persona guva vai varēja gūt, pārkāpjot saistošajos noteikumos iekļautās prasības.  Noteikumos ir ietverta administratīvā atbildība par tādiem pārkāpumiem, kas nav noteikti nozaru likumdošanā.  Sabiedrības ieguvums ir lielāks nekā personām ar šo normu noteiktais viņu tiesībām un likumiskajām interesēm nodarītais zaudējums. | | 2. Fiskālā ietekme uz pašvaldības budžetu | Saistošie noteikumi neietekmēs pašvaldības budžetu. | | 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci. | Šo saistošo noteikumu izpilde pozitīvi ietekmē vidi.  Saistošo noteikumu izpilde neietekmē uzņēmējdarbības vidi pašvaldības teritorijā. | | 4. Ietekme uz administratīvajām procedūrām un to izmaksām  gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām. | Izpildes nodrošināšanai pašvaldībai papildu resursi nav nepieciešami.  Ar šiem saistošajiem noteikumiem netiek paredzētas papildu administratīvo procedūru izmaksas. | | 5. Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs Pašvaldībai pieejamos cilvēkresursus. Nav nepieciešama jaunu institūciju vai darba vietu izveide. | | 6. Informācija par izpildes nodrošināšanu | Noteikumu izpildi kontrolē gan ūdenssaimniecības pakalpojumu sniedzējs, gan Pašvaldības policija. Administratīvā pārkāpuma procesu par šo noteikumu prasību pārkāpumiem, līdz administratīvās lietas izskatīšanai, atbilstoši kompetencei veic Ogres novada Pašvaldības policija. Administratīvo pārkāpuma lietu izskata Ogres novada pašvaldības Administratīvā komisija. | | 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. | | 8. Izstrādes gaitā veiktās konsultācijas ar privātpersonām un institūcijām | Pašvaldību likuma 46. panta trešā daļa paredz, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Viedokļus un priekšlikumus par saistošo noteikumu projektu rakstveidā varēja iesniegt laika periodā no 2025. gada 20. marta līdz 3. aprīlim. Noteiktajā termiņā un kārtībā saņemts viens iesniegums ar vairākiem priekšlikumiem, kuri nav ņemti vērā:   1. Decentralizēto kanalizācijas pakalpojumu regulējuma trūkums. Šo jautājumu regulējumam tiks izstrādāti atsevišķi saistošie noteikumi. 2. Pakalpojumu pieejamības ierobežošana parādu dēļ. Ar saistošo noteikumu regulējumu tiek ierobežota nevis atteikta pakalpojumu pieejamība. Šī norma tiek pārņemta no 2020. gada 20. februāra Ogres novada pašvaldības saistošajiem noteikumiem Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”. 3. Parādu nodrošinājums jaunam līgumam. SN normas nevēršas pret pakalpojumu saņēmējiem un neierobežo to rīcības brīvību. Šī norma tiek pārņemta no 2020. gada 20. februāra Ogres novada pašvaldības saistošajiem noteikumiem Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”. 4. Pakalpojumu sniedzēja pienākumi pret patērētājiem. Ievērojot Valsts pārvaldes iekārtas likumā nostiprinātos valsts pārvaldes principus, Pašvaldība ir pakļauta pienākumam darboties tikai un vienīgi atbilstoši normatīviem aktiem. Katras privātpersonas pienākums ir ievērot valstī spēkā esošo normatīvo aktu prasības, respektīvi arī pakalpojuma sniedzēja pienākums ir zināt un ievērot, tostarp, parādu piedziņas kārtību. 5. Iebildumu neapturošā ietekme uz rēķinu apmaksu. Šī norma tiek pārņemta no 2020. gada 20. februāra Ogres novada pašvaldības saistošajiem noteikumiem Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”. 6. Iepriekšējo īpašnieku parādu pārcelšana uz jauno patērētāju. Šī norma tiek pārņemta no 2020. gada 20. februāra Ogres novada pašvaldības saistošajiem noteikumiem Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”. 7. Pakalpojuma pārtraukšana un līguma izbeigšana. SN 80.5. apakšpunktā iekļautā norma nav nesamērīga pret pakalpojuma saņēmēju, jo tā paredz, ka pakalpojuma līgumu izbeidz vienpusēji ne tikai iestājoties ziņu neiesniegšanas sešu mēnešu termiņam, bet papildus noteic, ka gadījumā ja pakalpojuma saņēmējs nav informējis pakalpojuma sniedzēju par ūdenssaimniecības pakalpojumu nelietošanu un nav atbildējis uz pakalpojumu sniedzēja rakstisko brīdinājumu par pakalpojumu līguma laušanu. Šī norma tiek pārņemta no 2020. gada 20. februāra Ogres novada pašvaldības saistošajiem noteikumiem Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”. 8. Īpašuma tiesību ierobežojumi – obligāts pieslēgums. SN 11. punktā minētais pieslēguma obligātums izriet no 2012. gada 21. jūnija Ogres novada pašvaldības saistošie noteikumi Nr.16/2012 "[OGRES NOVADA TERITORIJAS IZMANTOŠANAS UN APBŪVES NOTEIKUMI](http://www.ogresnovads.lv/files/textdoc/teritorijas_planojums/Microsoft%20Word%20-%20Ogres%20novada%20teritorijas%20izmanto%C5%A1anas%20un%20apb%C5%ABves%20noteikumi%202012-2024_doc.pdf)" 68. punkta. 9. Līgumsodi un nokavējuma procenti. Ievērojot Valsts pārvaldes iekārtas likumā nostiprinātos valsts pārvaldes principus, Pašvaldība ir pakļauta pienākumam darboties tikai un vienīgi atbilstoši normatīviem aktiem. Katras privātpersonas pienākums ir ievērot valstī spēkā esošo normatīvo aktu prasības, respektīvi arī pakalpojuma sniedzēja pienākums ir zināt un ievērot, tostarp, līgumsodu un nokavējuma procentu aprēķināšanas kārtību. | |  |

Domes priekšsēdētājs E. Helmanis